নাবালককে যৌন নিগ্রহ, যুবককে ২০ বছরের সশ্রম কারাদণ্ড

জলপাইগুড়ি: নাবালকের (Minor) সঙ্গে যৌন সম্পর্ক স্থাপন। যুবককে ২০ বছরের সশ্রম কারাদণ্ডের (Jail) নির্দেশ দিল জলপাইগুড়ি পকসো আদালত (Jalpaiguri POCSO Court)। এমনটাই জানালেন সহকারি সরকারি আইনজীবী দেবাশিস দত্ত। বিচারক অভিযুক্তকে ৫০ হাজার টাকা জরিমানা (Fine) ও অনাদায়ে আরও এক মাসের কারাদণ্ডের নির্দেশ দিয়েছেন। নাবালককে ক্ষতিপূরণ হিসেবে চার লক্ষ টাকা দেওয়ার জন্য জেলা লিগ্যাল সার্ভিস অথরিটিকে নির্দেশ দিয়েছেন বিচারক।

আইনজীবী জানিয়েছেন, ঘটনাটি ঘটেছিল রাজগঞ্জ থানা এলাকায়। ২০১৯ সালের ২৯ অক্টোবরের ঘটনা। এক নাবালক সেখানে খেলছিল। তাকে চা বাগানের ভিতরে নিয়ে গিয়ে যৌন হেনস্থা করা হয়। এরপর ওই নাবালক বাড়ি ফিরে তার পরিবারকে সম্পূর্ণ ঘটনাটি খুলে বলে। এরপর নাবালককে জলপাইগুড়ি সুপার স্পেশালিটি হাসপাতালে নিয়ে আসে। লিখিত অভিযোগের ভিত্তিতে রাজগঞ্জ থানার পুলিশ পকসো আইনের ৬ ধারায় মামলা দায়ের করে। অভিযুক্ত কে গ্রেপ্তার করে রাজগঞ্জ থানার পুলিশ। এই মামলায় ৮ জনে সাক্ষ্য গ্রহন করা হয়। অভিযুক্ত যুবককে দোষী সাব্যস্ত করে এদিন এই সাজা দিয়েছেন বলে জানান আইনজীবী দেবাশিস দত্ত।