অন্তঃসত্ত্বার উপর অত্যাচার! ঘটনায় গ্রেফতার ১

হুগলি: অন্তঃসত্ত্বা গৃহবধূর গায়ে গরম চা ঢেলে দেওয়ার অভিযোগ উঠল শশুর ও শাশুড়ির বিরুদ্ধে। ঘটনায় গ্রেফতার শশুর।

ঘটনাটি ঘটেছে হুগলির বলাগড় থানার কুন্তীঘাটের শেরপুর গ্রামে। ঘটনাটি ঘটার পর, দগ্ধ অবস্থায় ওই গৃহবধূকে প্রথমে জিরাট হাসপাতালে নিয়ে যাওয়া হয়, সেখান থেকে স্থানান্তরিত করা হয় কালনা সুপার স্পেশালিটি হাসপাতালে।

কিন্তু কেন অন্তঃসত্ত্বার গায়ে গরম চা ঢেলে দেওয়া হয়?

আরও পড়ুন: শিক্ষকদের মারধরের অভিযোগে উচ্চমাধ্যমিক পরীক্ষাবাতিল ৯ পড়ুয়ার

ওই গৃহবধূর স্বামী জানান, জলের ট্যাঙ্ক বসানোকে কেন্দ্র করে গৃহবধূর সঙ্গে অশান্তি বাঁধে শশুর-শাশুড়ির। আর সেই নিয়েই চলে অশান্তি। গৃহবধূর স্বামী জানান, তার চায়ের দোকান আছে। সেখানেই গতকাল অর্থাৎ বৃহস্পতিবার সকালবেলা অন্তঃসত্ত্বা গৃহবধূ চা বানাতে গেলে, আচমকাই সেখানে উপস্থিত হন তাঁর শশুর, এবং অন্তঃসত্ত্বা স্ত্রীর গায়ে গরম চা ঢেলে দেয়। এতেই তার স্ত্রীর পেটের এবং হাতের একটি অংশ পুড়ে দগ্ধ হয়ে যায় বলে জানা যাচ্ছে।

দগ্ধ ওই গৃহবধূর নাম পায়েল মালো। বর্তমানে কালনা সুপার স্পেশালিটি হাসপাতালে চিকিৎসাধীন তিনি। এ প্রসঙ্গে রাতে গৃহবধূর স্বামী বলাগড় থানায় লিখিত অভিযোগ জানান। অভিযোগের ভিত্তিতে তদন্ত নেমে অভিযুক্ত শ্বশুরকে গ্রেফতার করে বলাগর থানার পুলিশ। অভিযুক্তকে আজ চুঁচুড়া আদালতে পেশ করা হবে।

দেখুন অন্য খবর